section_heading: Priča
paragraph_text: Priča je smještena u 1965. godinu, na izmišljenom otoku New Penzance koji se nalazi negdje na obali Atlantskog oceana, na istoku Amerike. 12-godišnji Sam Shakusky je siroče koje pohađa ljetni dječji logor za izviđače, Ivanhoe, kojeg vodi Ward. 12-godišnja Suzy Bishop također živi na otoku sa svojim roditeljima, Waltom i Laurom, te trojicom mlađe braće. Sam i Suzy su se upoznali na ljetnoj predstavi u kojoj je ona glumila te su se zaljubili. Pošto se Suzy osjeća zanemarenom u svojoj obitelji, ona i Sam odluče pobjeći i živjeti u šumi. Provedu tamo nekoliko dana a jedan zaljev nazovu "Kraljevstvo izlazećeg mjeseca".